Scrisoare de informare privind organizarea Olimpiadei interdisciplinare

 „Cultură și spiritualitate românească”- faza județeană

Vă informăm că sâmbătă, 29 martie 2025, va avea loc etapa județeană a **OLIMPIADEI INTERDISCIPLINARE „CULTURĂ ȘI SPIRITUALITATE ROMÂNEASCĂ**” (gimnaziu și liceu), organizată în conformitate cu *Metodologia -cadru de organizare și desfășurare a competițiilor școlare, aprobată prin OME 3123/09.02.2022* și cu Regulamentul specific de organizare și desfășurare a OLIMPIADEI INTERDISCIPLINARE „CULTURĂ ŞI SPIRITUALITATE ROMÂNEASCĂ” (Limba şi Literatura Română şi Religie - LICEU) Nr. 25184/09.02.2023 și cu Regulamentul specific de organizare și desfășurare a OLIMPIADEI INTERDISCIPLINARE „CULTURĂ ŞI SPIRITUALITATE ROMÂNEASCĂ” (Limba şi Literatura Română şi Religie - GIMNAZIU) Nr. 25183/09.02.2023.

Vineri, 28 martie 2025, după ora 16:00, vor fi afișate listele cu repartizarea elevilor pe săli (la avizierul centrului județean). Proba scrisă va dura 3 ore pentru toate clasele și va începe la ora 10:00, accesul elevilor în săli realizându-se în intervalul 09:00-09:30. Elevii se vor legitima cu carnetul de elev cu fotografie, vizat pentru anul școlar în curs/cartea de identitate; acordurile GDPR ale elevilor vor fi aduse de către aceștia și predate comisiei de organizare de la centrul județean: Școala Gimnazială „Miron Costin” Bacău (nivel liceal și gimnazial).

Macheta completată va fi transmisă la adresa: **olimpiadajudeteana@mironcostin.com . Instituția școlară va delega profesorul care va centraliza elevii participanți la olimpiadă (prof. de română/prof. de religie). Termenul de transmitere a machetei este marți, 25.03.2025, ora 14:00. Macheta vafi trimisă atât în format sanat, cât și editabil. Toți profesorii care au elevi participanți în concurs au obligația de a participa ca evaluatori.**

**Norma de participare va fi de un elev/clasă/profesor!**

În cazul în care primul punctaj este primit de mai mulți elevi, se vor aplica pentru departajare criterii specifice (departajare în funcție de punctajul de la subiectul al III-lea; dacă sunt punctaje identice la subiectul al III-lea, departajarea se face în funcție de punctajul de la subiectul al II-lea, subiectul I).

Participanților **nu** le este permis să părăsească sala de concurs având asupra lor subiectele probei la care participă. Organizatorii vor fi prezenți în ziua competiției la Școala Gimnazială „Miron Costin” Bacău la ora 08:00, profesorii asistenţi, la ora 08:30, iar profesorii evaluatori, la ora 14:00.

Rezultatele inițiale se vor afișa la avizierul centrului județean și pe site-ul IȘJ, după finalizarea evaluării, în cursul zilei de 29 martie 2025. Eventualele contestații se vor depune la secretariatul Școlii Gimnaziale „Miron Costin”, luni, 31.03.2025, între orele 13:00-15:30. Nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză. Rezultatele finale se vor afișa la avizierul școlii marți, 01.04.2025.

Inspectori școlari de specialitate,

prof. Vornicu Ana-Ioana

prof. dr. Nistor Dorel